ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 93/28.05.2020**

**privind însușirea rapoartelor de ”Evaluare terenuri proprietatea publică a municipiului Satu Mare, situate în Piața de Alimente nr. 1, Piața de Alimente nr. 2 și Piața de Alimente Someș - în vederea concesionării” și aprobarea concesionării acestora proprietarilor spațiilor comerciale cumpărate în temeiul Legii nr. 550/2002**

Consiliul Local al Municipiului Satu Mare întrunit în ședința ordinară din data de 28.05.2020,

Analizând:

- proiectul de hotărâre, înregistrat sub nr.22329/20.05.2020,

- referatul de aprobare al Primarului municipiului Satu Mare, înregistrat sub nr. 22349/20.05.2020, în calitate de inițiator,

- raportul de specialitate al Serviciului Patrimoniu Concesionări Închirieri și al Direcției Economice, înregistrat sub nr. 22350/20.05.2020,

- raportul Serviciului Juridic, înregistrat sub nr. 22722/21.05.2020;

- avizele comisiilor de specialitate ale Consiliului Local Satu Mare,

Luând în considerare prevederile:

- art. 551 pct. 8, art. 861 alin. 3, art. 866, art. 871-873 din Codul civil,

- art. 13 alin. 3 din Legea nr. 550/2002 privind vânzarea spațiilor comerciale proprietate privată a statului și a celor de prestări de servicii, aflate în administrarea consiliilor județene sau a consiliilor locale, precum și a celor din patrimoniul regiilor autonome de interes local,

- art. 108 lit. b), art. 286 alin. 4, art. 297 alin. 1 lit. b), art. 302, art. 303 alin. (1), (2) și (5) din Codul administrativ, aprobat prin O.U.G. nr. 57/2019, modificat și completat;

- Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. 2 lit. c), alin. (6) lit. a) şi art. 139 alin. (3) lit. g) și art. 196 alin. (1) lit. a) din Codul administrativ, aprobat prin O.U.G. nr. 57/2019, modificat și completat,

Adoptă următoarea:

**HOTĂRÂRE***:*

**Art.1. (1)** Se însușesc rapoartele de evaluare, întocmite de S.C. KONCRET S.R.L, a terenurilor proprietatea publică a municipiului Satu Mare în vederea concesionării acestora proprietarilor spațiilor comerciale cumpărate în temeiul Legii nr. 550/2002, situate în piețele de alimente, după cum urmează:

- Anexa nr. 1 - Piața de Alimente nr. 1;

- Anexa nr. 2 - Piața de Alimente nr. 2;

- Anexa nr. 3 - Piața de Alimente Someș.

**(2)** Anexele nr. 1-3 fac parte integrantă din prezenta hotărâre.

**Art.2.** Se aprobă concesionarea prin atribuire directă a terenurilor aferente spațiilor comerciale cumpărate în temeiul Legii nr. 550/2002, situate în una din cele trei piețe, pentru o perioadă de 25 de ani.

**Art.3.** Cu ducere la îndeplinire a prezentei se încredințează Comisia de aplicare a Legii nr. 550/2002 și Serviciul Patrimoniu, Concesionări, Închirieri.

**Art.4.** Prezenta hotărâre se comunică, prin intermediul secretarului general, în termenul prevăzut de lege, Primarului municipiului Satu Mare, Instituției Prefectului județului Satu Mare, Comisiei de aplicare a Legii nr. 550/2002 și Serviciului Patrimoniu, Concesionări, Închirieri.

**Președinte de ședință, Contrasemnează**

**Bologa Andrea-Maria Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 6 exemplare originale